Diari Oficial de la Generalitat Valenciana


Sumari del DOGV 5940, del 26-01-2009 (2009/101)

Informació pública de l'alternativa tècnica del programa d'actuació aïllada, àrea de repartiment dels carrers del Dibuixant Manuel Gago, número 13, i Fra Mateu.
----------------------------------------------------------------------------------------------------------------------------------------------------------------

### Dades del document

Número de DOGV
:   5940

Data del DOGV
:   26-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/101


Data del document
:   29-12-2008

Organisme emissor
:   València Paradis, SL

Tipus de document
:   Informació Pública

Descriptors 

:   * València
    * empresa privada
    * pla d'urbanisme

Informació pública de l'alternativa tècnica del programa d'actuació aïllada, àrea de repartiment dels carrers del Dibuixant Manuel Gago, número 13, i Fra Mateu.  
 [2009/101]  
L'entitat Valencia Paraíso, SL, i amb el CIF C34476704, a l'efecte del que disposen els articles 146 i següents de la Llei 16/2005, de 30 de desembre, Urbanística Valenciana, i l'article 258 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, fa saber a totes les possibles persones interessades i sotmet a informació pública:  
1. L'alternativa tècnica de programa d'actuació aïllada (comprensiva de memòria d'alternativa tècnica de programa d'actuació aïllada, projecte d'urbanització, projecte de reparcel·lació i avantprojecte d'edificació) que ha presentat a fi de desenvolupar l'àrea de repartiment dels carrers del Dibuixant Manuel Gago, número 13, i Fra Mateu, de València.  
2. L'alternativa tècnica de programa d'actuació aïllada i els documents que l'acompanyen els han protocol·litzat a la Notaria de Manuel Ángel Rueda Pérez, sítia a València, carrer de Llúria, número 28.   
3. Un exemplar d'esta alternativa tècnica s'ha dipositat, amb data 4 d'agost de 2008, a l'Ajuntament de València.   
4. El present anunci es publicarà en el Diari Oficial de la Comunitat Valenciana.   
Abans de la publicació al·ludida, es procedirà a la remissió d'avisos als titulars cadastrals i registrals, d'acord amb el llistat que s'ha protocol·litzat en acta notarial i del qual no consta cap propietari com a desconegut.   
5. Dins del termini d'un mes, comptador des de la publicació en el Diari Oficial de la Comunitat Valenciana qualsevol persona podrà comparéixer a la Notaria de Manuel Ángel Rueda Pérez, horari de 10 a 13 hores, i obtindre, a càrrec seu, una còpia de l'acta que conté l'alternativa tècnica i documentació complementària o sol·licitar la seua exhibició.   
Igualment es podrà consultar l'esmentada documentació i l'expedient administratiu format a este efecte a l'Ajuntament de València els dies hàbils de 09.00 a 14.00 hores.  
6. Dins del termini esmentat d'un mes, podran presentar-se al·legacions al programa i els projectes presentats o alternatives tècniques que pretenguen competir amb l'exposada al públic.   
7. Una vegada finalitzat el termini indicat, i en el cas que s'hagen presentat noves alternatives en competència amb què s'ha iniciat el present procediment, s'obrirà un nou termini d'informació pública de 15 dies.  
8. Acabat el termini d'un mes d'informació pública o, si és el cas, el de 15 dies d'informació pública de les noves alternatives, i durant el termini de 10 dies, comptats des de la finalització dels terminis anteriorment indicats, es podran presentar proposicions juridicoeconòmiques a qualsevol de les alternatives tècniques presentades.   
València, 29 de desembre de 2008.- En representació de l'entitat Valencia Paraíso, SL: Fernando Arilla Morell.